IZVJEŠTAJ

o sprovedenoj javnoj raspravi na Nacrt Odluke o Budžetu Glavnog grada Podgorice za 2015. godinu

Saglasno rješenjima iz Zakona o lokalnoj samoupravi, Sekretarijat za finansije je dao Nacrt Odluke o Budžetu Glavnog grada Podgorice za 2015. godinu, na javnu raspravu, u trajanju od 15 dana, počev od 15.11.2014. godine.

Nacrt Odluke o Budžetu Glavnog grada Podgorice za 2015. godinu predložen je na iznos od **49.032.390,00 €.**

Nacrt Odluke o Budžetu Glavnog grada Podgorice za 2015. godinu je objavljen na internet site-u Glavnog grada [www.podgorica.me](http://www.podgorica.me) i dostavljen odbornicima Skupštine Glavnog grada – Podgorice, Gradskim opštinama Tuzi i Golubovci, potrošačkim jedinicama, privrednim društvima i nevladinom sektoru preko CRNVO.

Izvod iz Nacrta Odluke objavljen kao podlistak u dnevnom listu « Pobjeda ».

Javna rasprava za potrošačke jedinice Budžeta je održana u zgradi Glavnog grada Podgorica, dana 20.11.2014. godine, dok je centralna javna rasprava održana u prostorijama KIC « Budo Tomović », dana 26.11.2014. godine.

U vrijeme trajanja javne rasprave pristigle su sljedeće primjedbe, pitanja i prijedlozi:

1. **”Čistoća” d.o.o. Podgorica** je dostavilo slijedeća pitanja:

* Nacrtom Odluke planirano je 70.000,00 € za nabavku novog vozila

autosmećara sa kranom za pražnjenje podzemnih kontejnera (avans i tri rate za 2015.godinu), a zahtjev je iznosio 170.000,00 €. Da li će se preostala razlika od 100.000,00 € servisirati u ratama narednih godina?

* Za nabavku teretnog vozila kiper je traženo 70.000,00 €, a Nacrtom Odluke

je opredijeljeno 30.000,00 €. Da li preostali dio treba da obezbijedi Društvo ?

* U okviru koje stavke je opredijeljeno 15.000,00 € za sanaciju oštećenih niša

za kontejnere i uklanjanje grafita i izgradnju novih niša?

1. **Direkcija za imovinu** je dostavila prijedlog:

* Da se za rekonstrukciju magistralnog puta M-2 Podgorica - Petrovac

(dionica II: raskrsnica za aerodrom Golubovci - početak obilaznice) kao učešće Grada planiraju sredstva u iznosu od 100.000,00 €.

1. **”Sportski objekti” d.o.o. Podgorica** je dostavilo slijedeću sugestiju:

* Planirana sredstva od 15.000,00 € za izradu planske dokumentacije za

zatvaranje otvorenih bazena su nedovoljna i potrebno ih je planirati u iznosu od 35.000,00 € imajući u vidu kompleksnost izrade navedenog projekta.

1. **JU KIC “Budo Tomović”** je dostavio slijedeću sugestiju:

* da se planirana sredstva za nabavku tonske opreme u iznosu od 10.000,00 € preimenuju u sredstva za nabavku kino i tonske opreme.

1. **Borivoje Marić direktor Uprave lokalnih javnih prihoda** je iskazao

bojazan da ukoliko se do kraja godine ne usvoje izmjene Zakona o porezu na nepokretnost doći će do problema u ostvarivanju planiranih prihoda od poreza na nepokretnost.

1. **Sekretarijat za komunalne poslove i saobraćaj** je dostavio slijedeću sugestiju:

* da se planiraju sredstva u iznosu od 30.000,00 € za sprovođenje Operativnog plana zaštite od štetnog dejstva voda za vode od značaja za Glavni grad – Podgoricu za 2015. godinu;

1. **Pogrebne usluge doo** je dostavio slijedeću sugestiju:

* Radi proširenja gradskog groblja „Čepurci“ tokom 2014.godine izvršen je otkup dvije parcele ( od porodica Kapisazović i Bibezić), a zbog nerješenog ostavinskog postupka nije izvršen otkup zemljišta površine 1035 m², od porodice Dervišević. U međuvremenu je završen ostavinski postupak i navedeno zemljište je na raspolaganju. S obzirom da je na gradskom groblju „Čepurci“ ostao mali broj grobnica slobodan za prodaju, potrebno je planirati sredstva za proširenje groblja – otkup zemljišta površine 1035 m², od čega je 34 m² za proširenje grobnih mjesta, a ostatak za saobraćajnicu.

1. **Služba zaštite** je dostavila slijedeće primjedbe:

* da su opredjeljena sredstva za bruto zarade i ostala lična primanja nedovoljna;
* imajući u vidu starost voznog parka opredjeljena sredstva za rezervne djelove neće biti dovoljna;
* da su opredjeljena sredstva za komunikacione usluge nerealno planirana.

1. **Centra za građansko obrazovanje** je dostavio slijedeće primjedbe:

* Obrazloženje Nacrta Budžeta za 2015.godinu ne pruža potrebne i dovoljne informacije građanima/kama, na osnovu kojih bi sa sigurnošću mogli znati na koji način će biti utrošena budžetska sredstva;
* odnos tekućeg i kapitalnog budžeta trebalo da bude obrnuto proporcionalan, naime kapitalni budžet bi trebalo izjednačiti sa operativnim budžetom;
* potrebno je jasno iskazati rizike punjenja budžeta;
* uvidom u Nacrt budžeta ne pruža se jasna slika građanima/kama kada su u pitanju određeni izdaci, kao što su to ostale usluge (2.316.450,00 €), o kojoj renti se radi (54.100,00 €), nije data analitika transfera institucijama, pojedincima, NVO i javnom sektoru ( 1.745.300,00 €) i nema obrazloženja za ostale transfere (574.300,00 €).
* transferi privrednim društvima ( 6.779.000,00 €) čine više od 12% budžeta i stoga se mora znati osnov, namjena i subjekat kome se transferišu sredstva.

**ODGOVORI NA PRISTIGLA PITANJA, PRIMJEDBE I SUGESTIJE :**

1. **”Čistoća” d.o.o. Podgorica** :

* Nacrtom Odluke planirano je 70.000,00 € za nabavku novog vozila

autosmećara sa kranom za pražnjenje podzemnih kontejnera (avans i tri rate za 2015.godinu), a preostala razlika od 100.000,00 € će se servisirati u ratama narednih godina.

* Nacrtom Odluke za nabavku teretnog vozila kiper je planirano 30.000,00 €,

a preostali treba da obezbijedi Društvo.

* Sredstva za sanaciju oštećenih niša za kontejnere u iznosu od 15.000,00 €

će se realizovati u okviru pozicije “ostale intervencije u komunalnoj privredi”.

1. **Direkcija za imovinu:**

* Sredstva za rekonstrukciju magistralnog puta M-2 Podgorica - Petrovac

kao učešće Grada planiraju sredstva u iznosu od 100.000,00 €, realizovaće se u okviru pozicije “ rješavanje imovinsko pravnih odnosa”.

1. **”Sportski objekti” d.o.o. Podgorica:**

* Sredstva planirana za izradu planske dokumentacije za zatvaranje otvorenih

bazena u iznosu od 15.000,00 € ne mogu se povećati.

1. **JU KIC “Budo Tomović”:**

* Izvršeno je preimenovanje pozicije „sredstva za nabavku tonske opreme“ u

„sredstva za nabavku kino i tonske opreme“.

1. **Sekretarijat za komunalne poslove i saobraćaj:**

* Ukoliko dođe do elementarnih nepogoda sredstva za sprovođenje

Operativnog plana zaštite od štetnog dejstva voda za vode od značaja za Glavni grad – Podgoricu za 2015. godinu će se obezbjediti u okviru pozicije „stalna budžetska rezerva“.

1. **Pogrebne usluge doo:**

* U okviru pozicije “ rješavanje imovinsko pravnih odnosa” planirana su

sredstva za proširenje gradskog groblja „Čepurci“– otkup zemljišta površine 1035 m², od čega je 34 m² za proširenje grobnih mjesta, a ostatak za saobraćajnicu.

1. **Centra za građansko obrazovanje:**

* Povodom predloga za izjednačavanje tekućeg i kapitalnog budžeta, Glavni

Grad teži ka tome, ali za to postoje ograničenja u Zakonu o budžetu i fiskalnoj odgovornosti, gdje je definisano da se iz tekućih prihoda moraju pokriti tekući rashodi i otplata duga, što Grad i čini. Takođe kapitalni prihodi padaju iz godine u godinu, pa se time sužava mogućnost kapitalnih ulaganja.

* Primjedbom da se uvidom građanima/kama ne pruža jasna slika kada su u

pitanju određeni izdaci, kao što su to ostale usluge – ističemo da se radi o izdacima za programske aktivnosti potrošačkih jedinica, koji su u cifarskom dijelu pojedinačno iskazani za svaku potrošačku jedinicu, kao i obrazloženju koje će biti dato utvrđivanjem Predloga odluke za Skupštinu i po usvajanju objavljeno na sajtu Glavnog grada.

* Planirani iznos za rentu odnosi se na zakup poslovnih prostora za potrebe

potrošačkih jedinica Grada.

* Sredstva za transfera institucijama, pojedincima, NVO i javnom sektoru

( 1.745.300,00 €) su namijenjena za institucije kulture i sporta, po konkursu NVO, transferi političkim partijama, strankama i udruženjima, transferi za jednokratne novčane pomoći, transferi za lična primanja pripravnika i ostali transferi pojedincima. Takođe, detaljna analitika ovih izdataka je prikazana u obrazloženju koje će biti dato utvrđivanjem Predloga odluke za Skupštinu i po usvajanju objavljeno na sajtu Glavnog grada.

* Transferi privrednim društvima ( 6.779.000,00 €) se odnose na plaćanje

usluga za obavljanje javne funkcije našim privrednim društvima u skladu sa Zakonom o komunalnim djelatnostima i u obrazloženju je jasno iskazan iznos po svakom društvu.

**Na centralnoj javnoj raspravi koja je održana, dana 26.11.2014. godine, u KIC « Budo Tomović », prisutni su postavili veći broj primjedbi i pitanja, od kojih izdvajamo:**

1. **Zdenka Popović, odbornica SNP** je dala određene primjedbe i postavila

slijedeća pitanja:

* Zašto uz materijal nije dostavljeno Mišljenje Ministarstva finansija?
* Da li će se sredstva iz kapitalnog budžeta preliti u operativni budžet?
* Zbog čega su povećani izdaci kod Službe gradonačelnika i Službe glavnog

administratora, a izdaci namjenjeni institucijama kulture smanjeni?

* Sredstva planirana za otplatu duga su previsoka.
* Prihodi su nerealno planirani, predstavljaju spisak želja.
* Porez na nepokretnosti je planiran u identičnom iznosu kao 2014.godine.

Koliko iznosi nenaplaćeni porez na nepokretnosti za 2013. i 2014. godinu?

* Zbog čega se prihodi od djelatnosti organa smanjuju iz godine u godinu?

1. **Vladimir Vujović, odbornik SNP** je dao slijedeću primjedbu:

* Transferi namjenjeni privrednim društvima su previsoki i u obrazloženju bi

trebalo staviti i prihode koje ostvaruju ta privredna društva.

1. **Momčilo Vujošević, odbornik DPS** je postavio slijedeća pitanja:

* Da li se ovim budžetom garantuje redovnost isplata ličnih primanja

zaposlenih?

* Da li su planirana sredstva za restituciju?
* Koliko su smanjeni diskrecioni troškovi?

1. **Dejvid Sejdović, predstavnik NVO “Ruka prijateljstva“**, je predložio:

* Da se osnuje Fond za hitno liječenje i rehabilitaciju građana, u koji bi se

izdvajalo 1 % budžetskih sredstava.

1. **Lidija Knežević, predstavnica Centra za razvoj NVO**, je dala primjedbu:

* Da su sredstva za finansiranje NVO planirana u malom iznosu.

1. **Sanja Orlandić, predstavnica NVO „Green home“**, je dala određene

primjedbe i postavila slijedeća pitanja:

* Da li su planirana sredstva za energetsku efikasnost, ako jesu koliko?
* Kako se planiraju iskoristiti sredstva planirana za zelene površine?
* Da li su planirana sredstva za regulaciju bujičnih vodotoka?
* Za koje namjene se koriste sredstva koja se prihoduju po osnovu koncesija?

Na postavljena pitanja tokom centralne javne rasprave sekretar Sekretarijata za finansije je dao odgovore uz detaljna obrazloženja:

* Mišljenje Ministarstva finansija će biti sastavni dio Predloga Odluke o

Budžetu Glavnog grada Podgorice za 2015.godinu.

* Zakonom o budžetu i fiskalnoj odgovornosti nije dozvoljeno prelivanje

sredstava kapitalnog budžeta u operativni.

* Sredstva za zarade kod Službe gradonačelnika su povećana zbog otvaranja

dva nova biroa.

* Sredstva za otplatu duga su planirana u skladu sa anuitetima po kreditima iz

kojih su izgrađeni strateški kapitalni projekti (miniobilaznica, vodovodni sistemi za GO Golubovci i Tuzi i most „Millenium“).

* Prihodi nijesu nerealno planirani, već u skladu sa iskustvom u ostvarivanju

istih u 2013.godini i ostvarenjem prihoda za 10 mjeseci 2014.godine.

* Prihodi opštinskih organa se smanjuju iz godine u godinu zato što se gube

nadležnosti opštine.

* Transferi privrednim društvima predstavljaju naknadu za rad naših

preduzeća, po osnovu javne funkcije u skladu sa Zakonom o komunalnim djelatnostima.

* Diskrecioni troškovi kod potrošačkih jedinica su smanjeni 10% u odnosu na

plan 2014.godine, izuzev Službe gradonačelnika gdje su ovi troškovi smanjeni 20%.

* Sredstva za restituciju su planirana u skladu sa Zakonom o restituciji.
* U toku 2015.godine ne očekuju se problemi u isplati zarada zaposlenih.
* Ne postoji zakonsko uporište za osnivanje Fonda za hitna liječenja na nivou

lokalnih samouprava, već se određene pomoći mogu isplatiti iz sredstava tekuće budžetske rezerve.

* Sredstva za finansiranje NVO su povećana u odnosu na 2014.godinu za

14,28%.

* Sredstva za energetsku efikasnost su planirana u iznosu od 15.000,00 €.
* Sredstva planirana za zelene površine će se iskoristiti preko našeg preduzeća

„Zelenilo“ doo, a u svrhu hortikulturnog uređenja javnih površina.

* Za regulaciju bujičnih vodotoka planirano je 100.000,00 €.
* Sredstva od koncesija pripadaju tekućim prihodima i služe za pokriće tekućih

rashoda.

**\* \* \***

**Sekretarijat za finansije je sva sporna pitanja i primjedbe razjasnio i usaglasio sa potrošačkim jedinicama i privrednim društvima i kao takva ih predvidio Odlukom o budžetu Glavnog grada Podgorice za 2015.godinu.**

**Sve pristigle primjedbe i sugestije su razmotrene i sačinjen je konačan tekst Odluke o Budžetu Glavnog grada Podgorice za 2015. godinu, na iznos od 49.032.390,00 €.**